**«ЖАС МАМАН»** **байқауының ЕРЕЖЕСІ**

1. **Байқаудың мақсаты**

* Жас мамандардың біліктілігі мен өз кәсібінің жан-жақты шебері екендігін сынау арқылы, оларды іскерлікке, өз кәсібіне үлкен жауапкершілікпен қарауға баулу;
* Жас мамандардың мектеп ішілік деңгейде педагогикалық тәжірбиелерімен бөлісу тәсілдерін, біліктіліктерін арттырып, ғылыми қабілеттілігін жетілдіру;
* Мектеп ішілік бойынша үздік жас мамандарды анықтап, оларды марапаттау.

1. **Байқаудың өту тәртібі**

* Байқауды өткізу және ұйымдастыру ісімен ұйымдастыру алқасы айналысады. Ұйымдастырушы қатысушыларды тіркеуді, жұмыстарды сараптауды, қорытынды шығаруды, марапаттауды жүзеге асырады.
* Байқаудың жеңімпаздарын анықтау үшін мектеп ішіндегі дәрежесі бар мұғалімдерден арнайы әділ-қазылар алқасы құрылады.
* Байқауға келіп түскен жұмыстарды әділ қазылар алқасы тексеріп, жеңімпаздар мен жүлдегерлерді анықтайды. Олардың шешімі қайта қарауға жатпайды.
* Байқауға жіберілген материалдар мен жұмыстар кері қайтарылмайды.
* Байқаудың марапаттау рәсімі жеңімпаздар анықталған уақыттан кейін 5 жұмыс күні ішінде жүзеге асырылады.
* Байқауға педагогикалық еңбек өтілі 1-3 жылға дейін жалпы білім беретін ұйымдарының жас мамандары  қатыса алады.

1. **Байқау тапсырмалары**

**Бірінші - Таныстыру сайысы**

Бұл сайыста байқауға қатысушы өзі туралы және өзінің қызмет атқаратын ұжымын қызықты етіп таныстырады. Бұл сайыс қатысушының қалаған түрінде жүргізіледі (қатысушы ән айту, өлең оқу, т.б өзінің ізденісіне байланысты таныстыруына болады) және ұзақтығы 5 минуттан аспауы тиіс.

**Екінші «Өнерлінің өрісі кең»**

Бұл сайыстың мақсаты қатысушының шығармашылық қабілетін, өнерге бейімділігін ашу. Сайыскер өз қалауына қарай ән айтуы, би билеуі, көркем сөз оқуы, юмор немесе ерекше жанрлар арқылы өз өнері мен шығармашылық қабілетін көрсетеді (ұзақтығы 3-5 минут).

**Үшінші үй тапсырмасы «21 ғасыр мұғалімі»**

**(үйден жасалып келуі керек!)**

Алдын ала өз ойындағы 21 ғасыр мұғалімінің макетін құрады. Ол А3 қағазда жазылған, не болмаса маникенде, немесе презентация түрінде қорғауға болады.

А. Белгілі бір тақырып бойынша жобалау (моделирование)

Б. Туындаған сұрақтарға жауап беру

**Төртінші «Мамандығым – мақтанышым» кәсіби сайысы»**

1. Ситуациялық сұрақтарға жауап беру.

а. Ситуациялық тапсырма.

**Жалпы бағалау критерийлері**

* Конкурс жұмысы мазмұнының конкурс бағыттарына сәйкестігі;
* Өзектілігі, білім берудің заманауи талаптарына сай болуы, практикалық бағыттылығы және материалдың әдістемелік құндылығы;

**Ескерту:** Басқа адамның және интернет желісінен алынған материалдарды қолдануға тыйым салынады. Егер бір жұмысы көшіріп алынса және жұмыстар толық орындалмаса  жүлделі орыннан, номинациядан үміткер бола алмайды. Байқау нәтижесі төрт тапсырма  ұпайларының қосылуы арқылы шығарылады.